Stig Kankkonen

Stig Bertel Kankkonen (s. 13. lokakuuta 1945 Kokkola) on suomalainen toimittaja. Hän on koulutukseltaan teologian maisteri.

Kankkonen aloitti toimittajanuransa Österbottningen-lehdessä 1975–1979. Hän oli Hufvudstadsbladetin toimittaja 1979–1992. Sen jälkeen hän työskenteli 1992–1995 Österbottningenin päätoimittajana, mutta palasi Hufvudstadsbladetiin 1995 pääkirjoitustoimittajaksi. Vuosina 2001–2010 hän oli Kyrkpressenin päätoimittaja.

Hän on toiminut Kristillisdemokraattien puoluesihteerinä ja kehitys- ja tiedotuspäällikkönä ja sittemmin RKP:ssä. Kankkonen valittiin Espoon kaupunginvaltuustoon RKP:n listoilta vuoden 2008 kunnallisvaaleissa. Hän oli myös ehdolla vuoden 2011 eduskuntavaaleissa.

Palkinnot ja tunnustukset 
 Kirkon tiedonvälityspalkinto 1999

Lähteet

Viitteet

Aiheesta muualla 
 Stig Kankkosen blogi

Espoon kaupunginvaltuutetut
Suomalaiset päätoimittajat
Suomen ruotsalaisen kansanpuolueen poliitikot
Vuonna 1945 syntyneet
Elävät henkilöt